google/wiki40b huggingface dataset:
Andžejus Zborovskis

Biografija

Kilo iš žymios magnatų Zborovskių giminės, herbo „Jastrembec“ savininkas. Krokuvos kašteliono Martyno Zborovskio (1492–1565) ir Anos Konarskos sūnus (apie 1499–1575). Jis turėjo šešis brolius ir šešias seseris. Skirtingai nuo kitų brolių, atsisakė kalvinizmo ir perėjo į katalikybę.
1570 metais Andžejus Zborovskis buvo paskirtas Karūnos didžiuoju ginklininku. 1574 metais kartu su savo broliais palaikė Prancūzijos princo Henriko Anžu išrinkimą į Lenkijos karaliaus sostą. Kaip apdovanojimą už nuopelnus naujas ATR karalius 1574 metais Andžejų Zborovskį paskyrė Karūnos dvaro maršalka. 1576 metais palaikė Transilvanijos kunigaikščio Stepono Batoro kandidatūrą, bet po to perėjo į prohabsburgišką stovyklą.
Karūnos didžiojo kanclerio Jano Zamoiskio priešininkas. 1588 metais Andžejus Zborovskis vadovavo Austrijos erchercogo Maksimiliano Habsburgo karinei ekspedicijai į Lenkiją. Tų pačių metų sausį Byčinos mūšyje, Silezijoje, buvo sutriuškintas ir paimtas į Lenkijos nelaisvę.
Šampanės Šalonas

Istorija

Galima dalykas, kad prie miesto 451 m. vyko Katalaunijos mūšis.
Kapitoniškių pilkapynas

Pilkapiai

1953 m. istorijos instituto archeologai pilkapyne aptiko dvi pilkapių grupes. Šiaurinėje buvo 20, pietinėje – 29 pilkapiai (6–12 m skersmens ir iki 1,2 m aukščio). Sampilai iš smėlio apjuosti grioviais.

Tyrimai

1953–1954 m. istorijos institutas ištyrė (tyrimų vadovas Adolfas Tautavičius) 46 pilkapius. Pietinės grupės pilkapių sampiluose ir ant pagrindo rasta sudegintų mirusiųjų kapų. Šiaurės grupės pilkapių duobėse po sampilu buvo nedegintų žirgų kapų, o sampiluose – sudegintų. Rasta IX a.- XII a. įkapių: geležinių ylų, peilių, molinių verpstukų, žalvarinių vytinių, plokščiais užkeistais galais antkaklių, masyvių juostinių, trikampio pjūvio platėjančiais galais apyrankių. Žirgų kapuose buvo geležinių pjautuvų, žąslų, žalvarinių žvangučių.
Radinius saugo Lietuvos nacionalinis muziejus.
Jurbarko tiltas

Istorija

Tai ilgiausias (494 m ilgio) Lietuvoje automobilių tiltas, pastatytas  137  Pilviškiai–Šakiai–Jurbarkas  kelio 57,0 km. Projektą parengė Kijevo projektavimo institutas „Sojuzdorprojekt“. Rangovas – Rygos tiltų statybos trestas. Pradėtas statyti 1975 m. sausio mėnesį. 1978 m. spalio 26 d. atliktas tilto sijų deformacijos patikrinimas. Tiltas atidarytas eismui 1978 m. lapkričio 3 d., jam suteikta 100 metų garantija.
Jonas Andziulis

Biografija

Mokėsi Paežerių pradžios mokykloje. Nuo 1878 m. mokėsi Suvalkų gimnazijoje, baigęs 4 klases grįžo į tėvų ūkį, nes vyresnysis brolis atsisakė teisių į tėvų ūkį.
Nuo 1906 m. Paežerių valsčiaus viršaitis, 1910-1914 m. Vilkaviškio, Paežerių ir Gižų valsčių taikos teisėjas Vilkaviškyje. 1917 m. Vilniaus konferencijos dalyvis. Po 1918 m. – Paežerių valsčiaus komiteto pirmininkas.
1920 m. gegužės 15 d. – 1921 m. vasario 4 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos ūkininkų sąjungos frakcijai įėjusiai į LKDP bloką. 1921 m. pasitraukė iš Steigiamojo Seimo. 1921–1927 m. Vilkaviškio apskrities valdybos pirmininkas. Jo rūpesčiu įsteigta Vilkaviškio ligoninės senelių prieglauda ir kitos visuomeninės įstaigos.
Johanisburgo apskritis

Geografija

Johanisburgo apskritis apėmė pietrytinę Rytų Prūsijos provincijos dalį, ribojosi su Ortelsburgo, Zensburgo, Lėciaus ir Luko apskritimis. Apskrities plotas 1684 km², iš jų 33,1% užėmė miškai, 11,4% pelkės, 11,4% dykra. 1945 m. sausio 1 d. apskrityje buvo Ario, Gelenburgo (iki 1938 m. Biala) ir Johanisburgo miestai bei 166 savivaldybės.

Istorija

Buvusios Prūsijos kunigaikštystės Lietuvos departamento Johanisburgo apskritis įsteigta 1818 m. reorganizuojant krašto valdymą. Johanisburge įkurta Landrato įstaiga. Apskrityje buvo 7 parapijos. 1905 m. Johanisburgo apskritis priskirta naujai suformuotai Alnaštyno apygardai.
1945 m. apskritis atiteko Lenkijai, jos teritorijoje buvo suformuotas Pisko pavietas, kuris nuo 1999 m. įeina į Varmės–Mozūrų vaivadiją.
Lenino ordinas

Lenino ordinas (rus. Орден Ленина) – aukščiausias TSRS apdovanojimas, įkurtas 1930 m. balandžio 6 d.

Istorija

Ordino istorija prasidėjo 1926 m. liepos 8 d., kai Raudonosios Armijos Vyriausiosios valdybos viršininkas V. Levičevas pasiūlė asmenims, jau turintiems keturis Raudonosios Vėliavos ordinus, naują apdovanojimą – „Iljičiaus ordiną“. Naujasis ordinas turėjo būti aukščiausiu kariniu apdovanojimu. Tuo metu Rusijos pilietinis karas jau buvo pasibaigęs, todėl siūlymas nebuvo įgyvendintas. Tačiau TSRS reikėjo aukščiausio valstybės apdovanojimo, kuris galėtų būti įteikiamas ir ne už karinius nuopelnus.
1930 m. pradžioje imtas kurti naujo ordino, pavadinto Lenino ordinu, projektas. Ordino ženklo eskizą turėjo sukurti „Goznako“ fabriko dailininkai. Pagrindinis ordino ženklo elementas turėjo būti Vladimiro Lenino atvaizdas. 1930 m. „Goznako“ fabrike buvo pagaminti pirmieji Lenino ordino ženklai.
Ordinas buvo įkurtas 1930 m. balandžio 6 d. Jo statutas buvo patvirtintas 1930 m. gegužės 5 d. Ordino statutas ir jo aprašymas buvo keisti 1934 m. rugsėjo 27 d., 1943 m. birželio 19 d., 1947 m. gruodžio 16 d. Paskutinė redakcija buvo patvirtinta 1980 m. kovo 28 d.
Šauktukas

Kalbotyra

Jeigu žodis ar sakinys pažymėtas šiuo simboliu, jį reikia tarti stipriai ir garsiai.
Šauktukas paprastai yra dedamas sakinio ar frazės gale, nors toks naudojimas turi keletą išimčių, pavyzdžiui, ispanų kalboje simbolis „!“ dedamas žodžio pradžioje ir pabaigoje (pradžioje simbolis yra ¡), kai kuriose kitose su ispanų kalba susijusiose kalbose – tik pradžioje simbolis „¡“.
Kartais šauktukas būna dedamas 2 arba 3 kartus iš eilės (pvz., Puiku!!!).
Olegas Kvaša

Biografija

1970 m. įkūrė grupę „Telyuschi“, kur jis grojo bosine gitara. Atlikinėdavo „Deep Purple“, „Valio Šeba“, „Led Zeppelin“ dainas. Baigė Lietuvos muzikos ir teatro akademiją, grojo įvairiuose Klaipėdos klubuose ir restoranuose. 1982 m. persikėlė į Leningradą, kur 5 metus grojo „Spalio 10-osios“ klube. Tais pačiais metais sukūrė dainas „Zelenoglazoe Taksi“ ir „Krisolov“, kurias išgarsino Ala Pugačiova ir Michailas Bojarskis. Nuo tada kuria dainas šiems atlikėjams bei tokiems atlikėjams kaip Irina Ponarovska, Kristina Orbakaitė, Nikolajus Karačencovas, Anne Veski ir kiti. 2000 m. ir 2003 m. tapo „Auksinio gramofono“ nugalėtoju.
1967 m. Lietuvos šachmatų čempionatas

1967 m. Lietuvos šachmatų čempionatas – tai 34-asis Lietuvos vyrų ir 20-asis Lietuvos moterų šachmatų čempionatai.
Salomon Brothers

Banko įnašas

„Salomon Brothers“ buvo pirmasis, praėjusio amžiaus devintojo dešimtmečio pradžioje sukūręs atskirą prekybos vertybiniais popieriais savo sąskaita (angl. proprietary trading) padalinį ir pasiūlęs obligacijas susietas su nekilnojamo turto paskolomis. Kadangi tai buvo naujas produktas ir „Salomon Brothers“ bankas šioje rinkoje buvo monopolininkas, jis tuo gana sėkmingai pasinaudojo ir uždirbo krūvas pinigų.
Tverečius

Šnekta

Tverečiaus šnekta priklauso rytų aukštaičių vilniškių tarmei. Ją 1932–1934 m. aprašė Jan Otrębski Krokuvoje išleistose knygose „Wschodniolitewskie narzecze twereckie“ (I dalis „Gramatyka“, II dalis nepasirodė, III dalis „Zapożyczenia słowiańskie“). Tai vienas geriausių lietuvių tarmės aprašų.
Carlos Delfino

Karjera

1998–2000 m. žaidė Argentinos lygoje („Olímpia de Venado Tuerto“, „La Unión de Colón“ klubuose). 2000 m. persikėlė į Italiją ir žaidė Serijos A Kalabrijos Redžo „Viola“, o kitus du sezonus – Bolonijos „Skipper“ komandoje.
2004 m. pakviestas į NBA (25 šaukimu) „Pistons“ klubą. Su nacionaline rinktine 2004 m. tapo Olimpiniu čempionu.
Vos tik pasibaigus 2006–2007 m. sezonui buvo išmainytas į „Raptors“ ekipą.
Prieš 2008–2009 m. sezono pradžią grįžo į Europą, pasirašydamas sutartį su Maskvos srities „Chimki“ klubu. 2009 m. rugpjūčio mėn. paliko „Chimki“ klubą.
Toronto „Raptors“ komandai priklausė jo teisės, todėl 2009 m. rugpjūčio 18 d. jis buvo iškeistas Milwaukee „Bucks“ komandai. 2012 m. rugpjūčio viduryje pasirašė vienerių metų sutartį su galimybe ją pratęsti su Houston „Rockets“ klubu. 2013 m. liepos 30 d. kartu su Aaron Brooks buvo atleistas iš Hiustono komandos.
Stronger (Kanye West daina)

Stronger – Grammy apdovanotas JAV Hip-Hop atlikėjo Kanye West antrasis singlas iš albumo Graduation. Daina buvo išleista internetu 2007 m. liepos 31 d. Dainos aranžuotės motyvai ir vietomis vokalas paimti iš prancūzų grupės Daft Punk dainos Harder, Better, Faster, Stronger. Daina pasiekė Billboard Hot 100 viršūnę, tačiau ten išliko tik savaitei.

Vaizdo klipas

Klipo filmavimas Japonijoje užtruko 9 dienas. Jame taip pat nusifilmavo amerikiečių R&B atlikėja Cassie. Klipas buvo pristatytas 2007 m. birželio 19 d., o ekranuose pirmą kart pasirodė birželio 26 d. Westas klipe dėvi Alain Mikli pagamintus akinius.
Janina Tepliajeva

Biografija

1970 m. baigė Šiaulių pedagoginį institutą, lietuvių kalbos ir literatūros mokytoja.
Šiaulių m. Vykdomojo komiteto Kultūros skyriaus vedėja, nuo 1985 m. Šiaulių Povilo Višinskio bibliotekos muzikos skyriaus vedėja. 2003–2007 m. Šiaulių miesto savivaldybės tarybos sekretorė. 2007 m. Šiaulių palaikomojo gydymo ir slaugos ligoninės darbuotoja
Nuo 1990 m. Lietuvos demokratinės darbo partijos narė, miesto tarybos narė. 2001–2009 m. Lietuvos socialdemokratų partijos Šiaulių skyriaus narė, tarybos narė.
1996–1997 m. (LDDP sąraše), 2001–2003 m. ir 2003–2007 m. (LSDP) Šiaulių miesto savivaldybės tarybos narė, 2003–2007 m. Sveikatos ir socialinių reikalų komiteto pirmininkė.
Šiaulių miesto savininkams grąžinamų namų gyventojų teisių gynimo komiteto pirmininkė.
Rytų Korėjos kalnai

Rytų Korėjos kalnai (kor. 태백산맥 = Taebaek Sanmaek) yra kalnų grandinė besitęsianti nuo Šiaurės iki Pietų Korėjos. Jie driekiasi Korėjos pusiasalio rytiniu kraštu, besiliečiančiu su Japonų jūra (Rytų jūra). Hvangjongo kalnas (1268 m) vienas iš šiauriausių taškų, Pusano miestas piečiausias taškas. Kalnų grandinės ilgis ~600 km, vidutinis aukštis 1000 metrų.
Aukštesnės viršūnės – Kumango kalnas – 1638 m, Seorako kalnas 1708 m, Odaės kalnas – 1563 m. rytiniai šlaitai statūs, vakarinis šlaitas nuolaidesnis. Svarbiausios upės Han upė ir Nakdongo upė abi prasideda šiame kalnyne.
Ekonomiškai Rytų Korėjos kalnai yra labai svarbūs – juose kasama geležis, anglis, volframas, klintis. Kalno šlaitai apaugę plačialapių ir spygliuočių miškais.
Rimantas Juodvalkis

Biografija

1968–1971 m. studijavo žurnalistiką Vilniaus universitete. 1957–1974 m. Lietuvos televizijos, 1974–1992 m. Lietuvos kino studijos operatorius. Nufilmavo apie 15 vaidybinių, dokumentinių filmų, televizijos apybraižų. Parašė apsakymų, apysakų. Palaidotas Antakalnio kapinėse.
Maicel Uibo

Biografija

2016 m. atstovavo Estijai 2016 m. vasaros olimpinėse žaidynėse, kuriose liko 24-as. 2018 m. pasaulio uždarų patalpų čempionato bronzos medalininkas septynkovėje. 2019 m. Pasaulio lengvosios atletikos čempionato sidabro medalininkas dešimtkovės varžybose.
Zofija Paulikienė

Biografija

1976 m. baigė Maskvos kooperacijos institutą, ekonomistė. VSDFV Akmenės skyriaus direktorė.
1991 m. Lietuvių tautininkų sąjungos, nuo 2010 m. Lietuvos socialdemokratų partijos narė. 2003–2007 m., 2007–2011 m. ir nuo 2011 m. Akmenės rajono savivaldybės tarybos narė.
Sutuoktinis Algis, vaikai Lina, Asta.
Pulpa

Pulpa (lot. pulpa dentis) – centrinę danties organo dalį užimantis audinys.

Klinikinė reikšmė

Pulpos uždegimas – pulpitas. Pulpitas pasireiškia stipriu danties skausmu.
Beotinis šalmas

Beotinis šalmas (angl. beotian helmet) – skrybėlės pavidalo senovės Graikijos šalmas.
Šalmo privalumai – neapsunkina kaklo, neužstoja matymo lauko, patogus ilgai dėvėti karštame klimate. Platūs bryliai apsaugo nuo kalavijo smūgio iš viršaus, pridengia kaklą. Senovės Graikijos autorius Ksenfontas, buvęs karvedys, rekomendavo raiteliams naudoti šiuos šalmus ir lenktus kalavijus kopius.
Šalmas atsirado Beotijoje, kuri VI–V a.p.m.e. garsėjo savo kavalerija. Beotų šalmą perėmė Tesalijos gyventojai. Beotinius šalmus naudojo Aleksandro Makedoniečio elitinė sunkioji kavalerija hetairai. Makedonai šalmus puošdavo plunksnų puokštėmis arba uždėtiniais juvelyriškai padarytais vainikais.
Viduramžiais atsirado panašios konstrukcijos šalmai (geležinė skrybėlė, saladas).
Varduvos tvenkinys

Istorija

Tvenkinys įrengtas 1979 m., užtvenkus Varduvos upę 7,1 km nuo žiočių ir užliejus Varduvos upės slėnį bei Eglynupio, Dubulio, Gūžės žemupius.
Nuo 1996 m. veikia Juodeikių hidroelektrinė (galia 850 kW).
Budelis

Budelis (vok. Büttel) – mirties bausmės (išskyrus sušaudymą) arba kūno sužalojimo bausmės vykdytojas. Budelio pareigybė atsirado Vakarų Europoje XIII a. Privilegiją laikyti budelį kaip miesto valdininką gaudavo kiekvienas didesnysis miestas. Miesto budelio profesija išnyko, stiprėjant centralizuotai valdžiai bei keičiantis teisėtvarkai. Miesto budelį pakeitė valstybės budelis.
Dažniausiai budeliai būdavo rekrutuojami iš nuteistų nusikaltėlių, kuriems už budelio darbą būdavo panaikinama bausmė. JAV, kur mirties bausmė atliekama mechanizuotai (elektros kėdėje arba dujų kameroje), budelio pareigas vykdo kalėjimo valdininkai. Seniau budelis dažniausiai būdavo apsirengęs specialiais raudonais drabužiais, dabar dažniausiai juodais, kartais su kauke.
Pagal 1649 m. teisyną, budelį turėjo turėti kiekvienas miestas. Lietuvoje atsirado, kai miestams buvo suteikta Magdeburgo teisė (XIV a. pab. – XVI a.). Nuolatinius budelius turėjo tik Vilnius ir Kaunas. Taip pat budelį turėjo didžiojo kunigaikščio teismas.
2008 m. Turkijos Grand Prix

Orų prognozė

Anksčiau Turkijos GP vykdavo rugpjūčio mėnesį, Stambule būdavo saulėta ir karšta.
Šių metų Turkijos GP savaitgalio metu numatomi vėsūs orai, penktadienį (gegužės 9 d.) gali palyti, numatoma tik iki 14°C šilumos, bus debesuota. Po pietų numatomas lietus.
Sinoptikų teigimu šeštadienį (gegužės 10 d.) bus šilčiau – 17 °C šilumos, saulėta, menkas debesuotumas. Kritulių tikimybė – 10 procentų.
Sekmadienį (gegužės 11 d.) temperatūra išliks tokia pat kaip ir šeštadienį, dangus turėtų visiškai išsigiedryti. Kritulių tikimybė - 10 procentų.

Pirmoji dalis

Pirmosiose Turkijos GP penktadienio treniruotėse pirmavo „Ferrari“ lenktynininkas Felipe Massa (laikas 1:27.323), o jo komandos draugas Kimi Raikkonen'as (1:30.732) dėl pavarų dėžės gedimo beveik visą laiką praleido garaže. Antras ir trečias eilėje buvo McLaren atstovai atitinkamai Heikki Kovalainen'as (1:27.456) ir Lewis Hamilton'as (1:27.752).

Antroji dalis

Antrose treniruotėse pirmas buvo ryte techninių problemų turėjęs K. Raikkonen'as (1:27.543). Labai nedaug nuo jo atsiliko McLaren pilotas L. Hamilton'as (1:27.579), o kitas Ferrari pilotas F. Massa buvo trečias (1:27.682).

Šeštadienio treniruotės

Greičiausias paskutinėse treniruotėse prieš Turkijos GP kvalifikaciją buvo „Red Bull“ komandos lenktynininkas Markas Webberis, žiedą apsukęs per 1 min. 27,030 sek. Jis aplenkė antroje vietoje likusį Fernando Alonso (laikas 1:27.172) ir savo komandos draugą David'ą Coulthard'ą (1:27.193).
Nadžafas

Istorija

Nadžafas įkurtas 791 m. Abasidų kalifo Haruno ar Rašido. Jis įkurtas kaip Ali mauzoliejus, nors šio palaidojimo vieta iki tol buvo paslaptyje. Palaipsniui aplink išaugo miestas. Osmanų laikais buvo nunykęs, XVIII a. užpultas vahabitų. Sadamo Huseino valdymo laikais daug šiizmo dvasininkų paliko Nadžafą ir persikėlė į Kumą Irane. Irako karo metu mieste vyko keletas didelių mūšių.
Karolis Eduardas Cigleris

Karolis Eduardas Cigleris (Ziegler, 1798 m. Kretingalėje, Klaipėdos raj. – 1881 m. gegužės 22 d. Ragainėje, Mažoji Lietuva) – leksikografas, vertėjas.

Biografija

Baigė Tilžės gimnaziją, nuo 1818 m. studijavo Karaliaučiaus universitete. 1829–1831 m. kunigavo Juodkrantėje, vėliau Rusnėje, Vėluvoje, Ragainėje.
Rinko ir siuntė žodžius Georgo Nesselmanno žodynui Woerterburch der littauischen Sprache (1851 m.); jų pluoštą 1879 m. paskelbė Tilžės Lietuvių literatūrinės draugijos leidinyje. Išvertė keletą pamokslų Karolio Neiso „Evangeliškoms mišknygoms“ (1856 m.).
Donelaičio memorialinis muziejus

Donelaičio memorialinis muziejus – muziejus Tolminkiemyje, nuo 1946 m. rus. Чистые Пруды, Karaliaučiaus istorijos ir meno muziejaus filialas, įkurtas 1979 m. ir skirtas lietuvių literatūros vieno iš pradininkų, liuteronų kunigo Kristijono Donelaičio atminimui.
Muziejui priklauso buvusi Tolminkiemio evangelikų liuteronų bažnyčia, klebonija, našlių namo (visi mūro pastatai pastatydinti K. Donelaičio rūpesčiu) bei klebonijos ūkinių pastatų pamatai, šulinys, šventoriaus mūro tvora, kapinių liekanos, K. Donelaičio atminimo akmuo.

Istorija

Muziejaus pastatų atstatymo ir restauravimo projekto autorius Kazys Napoleonas Kitkauskas. Lietuvos valdžios ir visuomenės pastangomis bei lėšomis 1971–1979 m. atstatyta 1950 m. nugriauta bažnyčia. Nuolatinė K. Donelaičiui ir Tolminkiemio parapijai skirta ekspozicija įrengta pagrindinėje 290 m² salėje, šoninėse galerijose – kilnojamoji ekspozicija. Pastato rytinėje dalyje po grindimis išbetonuota kripta, kurioje 1979 m. birželio 14 d. perlaidoti poeto palaikai.
Klebonija iki Antrojo pasaulinio karo išliko be žymesnių perstatymų, tik 1887 m. šiaudų stogas pakeistas į čerpių. Iškeldinus gyventojus 1987–1988 m. ji restauruota, nuo 1997 m. įrengiama muziejinė ekspozicija (6 patalpos). Našlių namas sugriautas per Antrąjį pasaulinį karą. Pamatų liekanos atkastos 1988 m., 1997 m. konservuotos ir apsaugotos betono plokšte. Mūro tvora restauruota 1977–1978 m. Šventoriaus rytinėje ir pietinėje dalyje yra buvusios kapinės. Į šiaurės vakarus nuo klebonijos yra išlikęs XIX a. išmūrytas šulinys.
1964 m. minint Tolminkiemio parapijos kunigo poeto K. Donelaičio gimimo 250 metų priešais bažnyčios fasadą pastatytas memorialinis akmuo (autorius architektas Sigitas Benjaminas Lasavickas). Kuriant muziejų ypač daug pasidarbavo talkininkai iš Lietuvos – vilniškis kraštotyros klubas „Alkas“, įvairių mokyklų moksleiviai, studentai. Daug žmonių atvyksta į kasmet rengiamas muziejaus aplinkos tvarkymo talkas.
Šilutės herbas

Istorija

Šilutė miesto teises ir pirmąjį herbą gavo po Klaipėdos krašto prijungimo prie Vokietijos 1939 m., manoma, kad 1941 m.
Herbas atrodė tai: skydas nuskeltas iš kairės. Viršutinė dešinioji dalis yra balta, kurios fone – trys ąžuolo lapai susegtais lapkočiais. Kairioji apatinė dalis žalia, joje juodas briedžio ragas.
Po karo herbas buvo pamirštas. Manoma, kad Respublikinė heraldikos komisija (RHK) apie tokį herbą nežinojo. 1968 m. Šilutei buvo sukurtas naujas herbas. Jis sudarytas iš dviejų burių su viršuje esančia stilizuota Kuršių marių žvejų laivų vėtrunge ir pašto ragu apačioje. Simboliai rodo vietos gyventojų verslą – žvejyba, o pašto ragas – senąjį pašto kelią (Pirmoji pašto stotis buvo atidaryta 1718 m.). 1970 m. herbas buvo panaikintas. Respublikinei heraldikos komisijai apsvarsčius naujai sukurtą ir senesnį 1941 m. herbus, buvo nuspręsta palikti naująjį, nes jis geriau atspindi miesto istoriją ir tradicijas.
Šilutės herbą Lietuvos Respublikos prezidentas patvirtino 1995 m. spalio 5 d.
Progresinis mokestis

Progresiniai mokesčiai – mokesčiai, kurie didėjant pajamoms, gaunant didesnį pelną, turint ar įsigyjant vertingesnį turtą didėja. Vienas iš tokių pavyzdžių yra gyventojų pajamų mokestis. Jis mokamas nuo darbo užmokesčio (algos) arba nuo individualios ūkinės veiklos pajamų. Nuo nustatyto neapmokestinamo minimumo šis mokestis visai neatskaitomas, o nuo sumos, viršijančios šį minimumą, imamas nustatytu tarifu. Kitas progresinių mokesčių pavyzdys – brangių prekių įsigijimo mokestis: pavyzdžiui, įsigyjant automobilį, kurio vertė neviršija nustatytos sumos, jo mokėti nereikia, o viršijus šią sumą jis mokamas. Paprastai mokesčių tarifai aukštai nekyla, nes valstybė žino, kad pakėlus mokesčių tarifus gali prasidėti akivaizdus mokesčių nemokėjimas ir susilaukti atvirkštinio rezultato – mokesčių surinkti mažiau.
Vengruvo žydų kapinės

Vengruvo žydų kapinės (lenk. Cmentarz żydowski w Węgrowie) – žydų kapinės, įkurtos XVIII a. Vengruvo mieste. Per karą kapinės buvo suniokotos. Po karo kapinių vietoje buvo pastatyta mokykla. 1982 m. įkurtas Lapidariumas, kuriame saugomi 400 antkapių, seniausias iš jų 1789 metų.
Balkanų-Kaukazo mažoji rasė

Balkanų-Kaukazo mažoji rasė (rus. балкано-кавказская малая раса) – viena iš europidų didžiosios rasės mažųjų rasių. Kitas pavadinimas – Balkanų-Kaukazo antropologinis tipas.
Šią mažąją rasę išskyrė tarybinis antropologas Nikolajus Čeboksarovas (1951 m.). Taip pat šią rasę išskyrė Valerijus Aleksejevas (1974 m.). Tačiau pagal Viktoro Bunako schemą (1980 m.) Balkanų mažoji rasė priklauso Viduržemio šakai, o Kaukazo rasė – Vidžemio šakai (средиземная ветвь).

Arealas

Pagrindinis arealas – Eurazijos kalnų juostoje. Paplitę Kaukaze, kuriame vyrauja, Balkanų varianto atstovai paplitę buvusios Jugoslavijos teritorijoje, Austrijos pietuose, Šiaurės Italijoje (Tirolis), Šiaurės Graikijoje ir kaimyninėse šalyse. Artimosios Azijos variantui priklauso kai kurios vakarų Irano tautos (lurai, bachtiarai, asirai, Chorasano persai).
Vilhelmas Derpfeldas

Biografija

1887–1892 m. Vokietijos archeologijos instituto Atėnuose direktorius. Nuo 1923 m. Jenos universiteto profesorius.

Mokslinė veikla

1877–1881 m. dalyvavo Olimpijos kasinėjimuose. Kasinėjo su H. Šlymanu 1882–1886 m. Atėnus, Mikėnus, Troją, 1882–1894 m., Tirintą, 1900–1912 m. Pergamą, 1908–1914 m. ir 1932–1933 m. Korfu. Sukūrė archeologijos kasinėjimų metodiką.
Miškingumas

Miškingumas – rodiklis, nurodantis kokią tam tikros teritorijos dalį dengia miškai, paprastai išreiškiamas procentais. Vietovės miškingumas priklauso nuo fizinių-geografinių, klimatinių ir dirvožemio sąlygų palankumo miškams augti, taip pat nuo ūkinės veiklos, miškų kirtimo intensyvumo.
Visiškai bemiškės sritys yra tundra, dykumos, alpinės pievos. Miškingiausios gamtinės juostos yra taiga (50–80 %), taip pat miškinga yra vidutinių platumų miškų juosta (30–45 %). Mažas miškingumas būdingas miškastepėms (10–25 %) ir stepėms (2–5 %). Tinkamas vietovės miškingumas padeda stabdyti dirvožemio eroziją, užtikrina tinkamą hidrologinį režimą vandens telkiniuose, sukuria palankią gamtinę aplinką.
Miškingumo nustatymas skirtingose vietose gali skirtis, nes kartais prie miškingų plotų priskiriamos kirtavietės, krūmynai. Pasaulio maisto ir žemės ūkio organizacija mišką apibrėžia kaip teritoriją, kurioje auga savaiminiai arba sodinti medžiai, siekiantys bent 5 metrų aukštį. Į miškus neįtraukiami pramoniniai medynai (vaismedžių plantacijos, medelynai), miestų želdynai ir sodai. Miškingumo rodikliai pasaulyje tolydžio mąžta (žr. miškų nykimas). 2015 m. miškingiausios pasaulio šalys buvo: Surinamas (98,28 %), Gabonas (89,26 %), Seišeliai (88,41 %), Palau (87,61 %), Gajana (83,95 %), Laosas (81,29 %), Saliamono Salos (78,06 %), Papua Naujoji Gvinėja (74,1 %), Suomija (73,11 %), Butanas (72,28 %), Brunėjus (72,11 %), Bisau Gvinėja (70,13 %); mažiausiai miškingos – Kataras, San Marinas, Nauru, Grenlandija (0 %), Omanas (0,01 %), Egiptas (0,07 %), Libija (0,12 %), Mauritanija (0,22 %), Džibutis (0,24 %), Kuveitas (0,35 %), Saudo Arabija (0,45 %), Islandija (0,49 %).
Lietuvoje miškingumas 2017 m. siekė 33,5 %. Miškingiausios savivaldybės: Neringos savivaldybė, Druskininkų savivaldybė, Varėnos rajonas, Kazlų Rūdos savivaldybė, Visagino savivaldybė, Švenčionių rajonas; mažiausiai miškingos – Vilkaviškio rajonas, Skuodo rajonas, Pasvalio rajonas, Pakruojo rajonas (žr. Lietuvos savivaldybių miškingumas).
Gagros kalnagūbris

Gagros kalnagūbris (gruz. გაგრის ქედი, rus. Гагрский хребет) – pietinė Didžiojo Kaukazo kalnagūbrio atšaka Abchazijoje, tarp Psou ir Bzybės upių. Aukščiausias taškas – Agepsta, 2 256 m.
Sudarytas daugiausia iš klinčių. Paplitę karstiniai reiškiniai, upės išgraužia gilius kanjonus. Gagros kalnagūbryje yra giliausias pasaulyje – Voronios urvas.
Prie Gagros miesto kalnagūbris priartėja prie jūros. Kalnagūbrio pakraščiu, Bzybės, Jupšaros, ir Gegos upių slėniais eina kelias link Ricos ežero.
Paežeriai (Biržai)

Aplinkinės gyvenvietės

Juodeliai (Biržai) – 2,2 km
Drąseikiai – 1,3 km
Parovėja – 2,4 km
Varnupis (Parovėja) – 1,6 km
Rinkuškiai – 2,4 km
BIRŽAI – 4 km
Astravas – 1,6 km